cyanic-selkie/wikianc huggingface dataset:
Castrum Danorum
Historie
Den første befestning på stedet, bygd av tre, menes å ha vært bygd på høyden enten på 900-tallet eller 1000-tallet av innbyggerne i det gamle estiske område Revalia (Rävala), og omtales i visse finske kilder som Kesoniemi. Det utgjorde sannsynligvis ett av de første bebodde områder av det som skulle bli til Tallinn.
Gott ist mein König
Gott ist mein König (BWV 71), er en kantate av Johann Sebastian Bach.
Castrum Danorum
Historie
Etterhvert ble borgen utbygd og i stor grad ombygd i stein. Det første steintårnet må ha vært på plass allerede i rundt 1220.
I juli 1219 ble borgen overtatt av danske korsriddere anført av Valdemar Seier. Ifølge legenden falt det første Dannebrog ned fra himmelen under slaget ved Lyndanisse, og synet av flagget inspirerte de danske tropper til seier. Legenden har også relevans for det norske flagget, ettersom det er modellert etter det danske forbilde.
Stade olympique
Olympic Stadium var vertskap for Junior-VM på skøyter 1978 hvor det amerikanske søskenparet Eric og Beth Heiden ble kronet som juniorverdensmestere.
Luciadagen
Luciadagen eller lussimesse (latin festum Lucie virginis) er en minnedag i Den katolske kirkes og i Den ortodokse kirkes liturgiske kalendre for den sicilianske martyren den hellige Lucia. Dagen blir markert 13. desember, i Den katolske kirken mest på Sicilia og i Italia. Dagen er blitt utbredt også utenfor Den katolske kirken, siden 1890-årene ikke minst i Sverige, blant annet med kåring av luciabrud og luciatog for barn. Senere har den svenske markeringen blitt vanlig også i andre nordiske land.
Dameorden
Dameorden er en gruppe ordener som utelukkende tildeles kvinner. De første slike ordener kom til på slutten av 1600-tallet og utover på 1700-tallet. De hadde sin bakgrunn i at mange andre ordener har sitt opphav, eller søker sitt forbilde, i ridderordener og dermed er knyttet til mannlige ridderidealer, samt benevnt og organisert deretter. Medlemskap i ridderordener var forbeholdt menn. Dameordener ble derfor opprettet som jevnbyrdige ridderordenene. Ofte hadde dameordenene, som ridderordenene, kun én klasse. Medlemskap var forbeholdt kvinnelige medlemmer av fyrstehusene og kvinner fra høyadelen.
Luciadagen
Dagen for feiringen av Sankta Lucia faller tidsmessig alltid i adventstiden. Selv om dette kirkehistorisk ikke er på grunn av en tilknytning til adventstiden, men rett og slett fordi den hellige Lucia skal ha lidd martyrdøden den 13. desember, oppleves festlighetene, særlig i Skandinavia, nok som en førjulsskikk som er med på å berede grunnen for julefeiringen.
Dameorden
Blant de første dameordener er de østerrikske Ordenen av dydens slavinner (1662) og Stjernekorsordenen (1668), den russiske Sankta Katarinas orden (1713), den bayerske Sankta Elisabethordenen (1766) og den spanske Maria Luisa-ordenen (1792). Flere dameordener kom til, blant dem den portugisiske Sankta Isabellas orden (1801), den prøyssiske Louiseordenen (1814), samt den britisk-indiske Indias kroneorden og den osmanske Velgjørenhetens orden, begge innstiftet i 1878. Den greske Sankta Olgas og Sankta Sofias orden ble innstiftet i 1936, den iranske Ordenen Irans lys i 1967.
Luciadagen
Santa Lucia
Den hellige Lucia av Siracusa var en kvinne født i 280-årene i Siracusa (Syrakus) på Sicilia. Det er flere legender rundt historien om hva som skjedde med henne, da det ikke er klart hva som faktisk skjedde. Det som er sikkert er at hun led martyrdøden rundt år 300. De forskjellige legendene forteller om at Lucia bad til Gud om at moren, som var dødssyk, skulle bli frisk, og da det skjedde, brukte hun pengene, som hun hadde fått av moren,til å gifte seg for å gi gaver til byens fattigste. Stattholderen på stedet likte kristendommen dårlig, og beordret henne drept da hun fortalte historien om moren til alle som ville høre. Det måtte flere forsøk til før hun døde. Hun skulle blant annet ha blitt forsøkt brent på bål, men ilden rørte henne ikke.
Dameorden
Utviklingen har medført at kvinner opptas som fullverdige medlemmer også i de eldste ridderordenene, der kvinner i noen tilfeller tidligere har kunnet bære ordenstegnene, men ikke var regnet som ordensmedlemmer. I den danske Elefantordenen, grunnlagt omkring 1457, ble kvinner helt likeberettiget som medlemmer i 1958.
Luciadagen
Santa Lucia
Hun ble etter sin død erklært som helgen; «Sankta Lucia» – eller «Den hellige Lucia av Siracusa», og ble skytshelgen for byen Siracusa. Hun ble også skytshelgen for de blinde, ettersom hun fikk stukket ut øynene.
Dameorden
På 1800-tallet kom det også til fortjenstordener opprettet spesielt med tanke på å belønne kvinners innsats. Her er den prøyssiske Louiseordenen (1814) og den bayerske Thereseordenen (1827) tidlige eksempler. Fortjenstordener for kvinner er også innstiftet senere, som Den britiske imperieorden innstiftet i 1917, som den første britiske orden med adgang for kvinner, den greske Velgjørenhetens orden (1948) og den ukrainske Fyrstinne Olgas orden (1997). Ordener for innsats i Røde Kors-bevegelsen kunne også være forbeholdt kvinner.
Luciadagen
Santa Lucia
Navnet Lucia stammer fra det latinske ordet lux, som betyr «lys» (jamfør spansk luz, italiensk luce). Sta. Lucias martyrdød ble i den katolske kirkens kalender markert på hennes dødsdag 13. desember.
Dameorden
Det kongelige ordensportrett eller familieordener er en annen type ordener for kvinner. Portrettnåler har tradisjon tilbake til 1600-tallet og ble på 1800-tallet til husordener der motivet i ordenstegnet er den regjerende monark. Slike ordener nyinnstiftes ved skifte av monark, med den nye monarks portrett og noen ganger med nye farger i ordensbåndet. Ordener av denne type ordener tildeles en fåtallig krets av kvinnelige medlemmer av den fyrstelige familie, eventuelt også kvinnelige medlemmer av hoffet. Kongelige familieordener for kvinner i form av portrettnåler finnes i det norske kongehus, med Kong Harald Vs portrettnål som den siste i en serie som også omfatter Kong Haakon VIIs portrettnål og Kong Olav Vs portrettnål. I det britiske kongehus finnes en serie familieordener for kvinner som startet med Victoria og Albert-ordenen og der Elisabeth IIs familieorden er den sist innstiftede i rekken.
Castrum Danorum
Historie
Danskene overtok byen og borgen, og borgen ble deretter omtalt som Castrum Danorum (Danskenes borg). Én hypotese vil at navnet ble overført til det oldestiske språk som Taani(n) linna, og senere forkortet til byens moderne navn Tallinn.
Luciadagen
Eldre luciafeiring
Da kristendommen kom til Norden, ble dagen en merkedag på primstaven. Elementer fra katolsk tro blandet seg med urgamle tradisjoner, og Lucia ble også blandet sammen med Lucifer, den onde. Til dette kom at i den julianske kalenderen var 13. desember den lengste natta i året. Dermed oppsto tradisjonen om Lussi, lussi langnatt og lussireia, ei åsgårdsrei av tusser, troll og underjordiske som for fra hus til hus og passet på at alt var klart til jul. Var det ikke det, kunne åsgårdsreia gjøre hærverk.
Dameorden
Noen ganger nevnes også stiftsordener, religiøse velferdsinstitusjoner for adelskvinner, blant dameordenene, da det i disse fantes bærbare medlemstegn utformet på lignende måte som ordenstegn.
Castrum Danorum
Historie
Fra 1227 til 1237 kontrollerte sverdbroderordenen (Broderskapet av Kristi Riddere i Livland) borgen. De hadde innledet sine angrep på de estiske stammer i 1216. Disse korsridderne fortsatte med utvidelsen av den.
Luciadagen
Eldre luciafeiring
I Vest-Sverige ble luciamorgenen feiret med kvinner med hvite drakter og lyskranser i håret, og med mat og drikke. Denne tradisjonen er muligens av tysk opphav, hvor det var vanlig å kle opp ei jente med hvite klær og lys i håret som Christkindlein, «Kristusbarnet».
Castrum Danorum
Historie
Borgen, som har gjennomgått mange ombygninger, er stadig et sentralt punkt i Tallinn, og med Pikk Hermann-tårnet øverst dominerer det slottshøyden Toompea. Den 12. desember 1918 ble den estiske trikoloren for første gang offisielt heist som Estlands nasjonalflagg over dette tårnet. Et annet av tårnene, kalt Kiek in de Kök, er også vel kjent. Det er særlig kraftig og var velegnet som kanonstilling. Det har sitt (plattyske) navn fra det forhold at de soldater som var bilettert dit derfra kunne kikke inn i kjøkkener i bygårdene nedenfor høyden.
Luciadagen
Nyere skandinavisk Luciafeiring
Stiftelsen Skansen, eierne av folkemuseet og folkeparken med samme navn i Stockholm begynte å feire Lucia, delvis basert på eldre tradisjoner, i 1893. Først i 1927 ble det første luciatoget arrangert av avisa Stockholms Dagblad. Støttet av lokalpresse spredte imidlertid luciatogene seg over hele Sverige. I årene 1973 til 1980 ble «Sveriges Lucia» kåret på Skansen i Stockholm.
Lucia feires i dag på skoler, daghjem, i foreninger og på mange arbeidsplasser i Sverige. Mange større byer kroner sin egen Lucia, og den største luciakonserten finner sted i Globen i Stockholm, hvor flere større musikkskoler danner et luciatog med 1200 deltakere, ifølge Guinness rekordbok verdens lengste luciatog. Et eget luciatog arrangeres for nobelprisvinnerne, som får sine priser tre dager før.
Gott ist mein König
Opprinnelse
Kantaten er et tidlig verk av Bach, skrevet til innsettelsen av nytt byråd i den frie riksstaden Mühlhausen lørdag den 4. februar 1708. Bach var organist ved kirken Divi Blasii («Sankt Blasius») og en av oppgavene hans var å oppføre et nytt verk til gudstjenesten som ble holdt etter valg på nye borgermestre (rådsmedlemmene var valgt på livstid). Tekstforfatteren er ukjent. I blant blir det framsatt en antakelse om at sognepresten Georg Christian Eilmar skrev librettoen siden han var oppdragsgiver og tekstforfatter for kantaten Aus der Tiefen rufe ich, Herr, zu dir som kom omtrent på samme tid, men noe belegg for antakelsen finnes ikke.
Haugesund Idrettslag
Haugesund Idrettslag (HIL) er et norsk idrettslag som ble opprettet i 1906. HIL-utøvere har tatt 410 medaljer i norske mesterskap.
Luciadagen
Nyere skandinavisk Luciafeiring
Luciafeiringen har også spredt seg til Danmark, Norge, Finland og Island, men i mindre omfang. I Norge er Luciafeiring etter svensk forbilde spesielt utbredt i barnehagene, men også mange skoler feirer Lucia. I Sverige feires Lucia også i større grad av voksne og i private hjem, men det er mindre utbredt i Norge.
Luciasangen
Luciasangen er egentlig en napolitansk folkevise. Sangen kjennes tidligst fra 1835, da den italienske komponisten Teodoro Cottrau sannsynligvis noterte ned melodien og oversatte teksten fra napolitansk dialekt til standarditaliensk.
Gott ist mein König
Tematikk
Teksten består overveiende av bibelord hentet fra Salme 74, men også fra Andre Samuelsbok samt Første og Femte Mosebok. Begynnelsen på andre sats, «Jeg er nå åtti år», henspiller sannsynligvis på den gjenvalgte 83 år gamle borgermesteren Adolf Strecker som allerede hadde flere perioder bak seg. I andre sats er bibelsitatene utvidet med 6. strofe fra salmen O Gott, du frommer Gott av Johann Heermann. Alt i alt kan teksten forstås som en meditasjon over overgangen fra gammel til ung kombinert med en avsluttende, fritt diktet lykkeønskning for det «nye regimentet», dvs. det nye byrådet.
Mottakelse
Bach var bare 22 år da han skrev og oppførte kantaten, men verket er likevel lengre, mer komplisert og krever større besetning enn det som hadde vært vanlig. Byrådet ble mektig imponert og fikk verket trykt på egen bekostning. De gav senere Bach i oppdrag å skrive musikken til Ratwechselkantatene for de to neste årene, selv om han på den tiden hadde sluttet i Mühlhausen og fått seg jobb ved hoffet i Weimar. Også disse to kantaten trykte byrådet for egen bekostning. Dessverre er de tapt.
Luigi Traglia
Luigi Traglia (født 3. april 1895 i Albano Laziale, Italia, død 22. november 1977 i Roma) var kardinal i den katolske kirke.
Gott ist mein König
Karakteristika
Kantate BWV 71 hører til de betydelige av Bachs tidlige verk. Modellen var Dietrich Buxtehudes Abend-Musiken – kjent for sitt flerkorige oppsett – som Bach hadde blitt kjent med under en reise til Lübeck.
Den store instrumenteringen gjør at denne kantaten skiller seg fra de andre bevarte kantatene fra tiden i Mühlhausen. Den sjette satsen er mest kjent, der koret i homofon sats synger ordene «Du wolltest dem Feinde nicht geben die Seele deiner Turteltauben.»
Luigi Traglia
Liv og virke
Han studerte i Roma filosofi og teologi, og ble 10. august 1917 presteviet. Deretter virket han som dosent i Roma ved det pavelige athenæum «De Propaganda Fide». Fra 1927 var han tilknyttet kurien, hvor han beskjeftiget seg med presteseminarene og katolske universiteter. I 1930 ble han assessor ved Troskongregasjonen.
Biskop
I 1936 ble han utnevnt til titulærbiskop av Caesarea in Palaestina og fikk ledelsesoppgaver for erkebispedømmet Roma. Han ble bispeviet av kardinal Francesco Marchetti Selvaggiani, Romas generalvikar. Pave Pius XII utnevntr ham til president for den særlige kommisjonen for det marianske hellige året 1953. I 1959 var han president for kommisjonen for den romerske synode.
Gott ist mein König
Karakteristika
Dette er den første kantaten Bach fikk trykt og den eneste kantaten med bevarte fullstendige eksemplarer av den trykte publikasjonen (derimot er det bevart mange librettoer av ulike kantater).
Canadisk fotball
Canadisk fotball er en type gridiron fotball som spilles nesten utelukkende i Canada. To lag med 12 spillere konkurrerer om territoriell kontroll over en 101 meter (110 yard) og 59 meter bred bane ved å avansere en spiss, avlang ball inn i motstanderens scoringsområde. Spillet er svært lik amerikansk fotball, men lagene har en spiller mer og kan kun forsøke tre downs per besittelse i stedet for fire, i tillegg til at banene er større. Spillet utviklet seg fra rugby som ble spilt fra 1860-årene. Canadian Football League ble stiftet i 1884, og er i dag den viktigste profesjonelle ligaen, og mesteren avgjøres hvert år i Grey Cup. Sporten spilles også på ungdoms-, college-, amatør- og semiprofesjonelt nivå.
Gott ist mein König
Besetning
Autografen legger ut hele flerkorige planen med til sammen sju satser slik:
Luigi Traglia
Kardinal
Pave Johannes XXIII utnevnte ham til kardinalprest den 28. mars 1960, og han deltok 1962–1965 på det annet Vatikankonsil og ble kansler for den hellige romerske kirke i 1968. I 1974 ble han valgt til dekanus for kardinalskollegiet.
Castrum Danorum
Historie
Det romslige borgområdet huser i dag det estiske parlament.
Luigi Traglia
Kardinal
Han døde 22. november 1977 i Roma og ble begravet på «Campo Verano». I 1982 ble hans benrester overført til den romerske basilika S. Lorenzo in Damaso.
Marineholmen
Marineholmen var en norsk marinebase beliggende langs Damsgårdssundet innerst i Puddefjorden i Bergen. Holmen basen lå på, het opprinnelig Koholmen fordi den ble brukt som beiteland for kyr (ko). Dit kunne man gå tørrskodd ved lavvann. Basen ble opprettet i 1818, og var landets eldste operative marinebase da den ble offisielt nedlagt i mai 1962. Under første verdenskrig var Marineholmen viktig med hensyn til nøytralitetsvernet. Det var her fartøyene ble reparert og vedlikeholdt, og det var her de hentet sitt drivstoff – nemlig kull.
Som losji ble her benyttet både brakker satt opp på land, men også den gamle korvetten «Nordstjernen» ble benyttet til losji. Senere gjorde også «Statsraad Lehmkuhl» tjeneste som losjiskip. I dag er det lite eller ingenting igjen av Marinebasen i Bergen, Høyteknologisenteret ligger i stedet der skurene for kanonjollene opprinnelig ble reist i en gang i 1818.
Den spede begynnelse
I 1818 ble kyrne som tilhørte den sicilianske kjøpmannen Litorio Foberti (1773-1827) på Møhlenpris gård flyttet for å gi plass til båter. Ved Kielfreden i 1814 var Norge blitt underlagt Sverige, og ved juletider samme år ble alle de norske kanonbåtmannskaper permittert. En del av Marinens gjenværende fartøyer lå i Bergen, og de to kanonbåtene ble midlertidig landsatt i Dokken. 3. april 1818 ble Rasmus Rosing Bull utnevnt til kapteinløytnant med ansvar for den bergenske flotilje. I november 1818 hadde han forhandlet seg til leie av et stykke av strandlinjen på Koholmen for 100 spesidaler sølv årlig, inkludert veirett over Møhlenpris gård. Kanonbåtene satte seil for Fredriksvern, mens daglønnede arbeidere manøvrerte ni bergensjoller og to stavangerjoller fra roflotiljen opp på Koholmen. Der stod de på rad på stranden mens Marinen fikk satt opp skur for dem. Området var opprinnelig på 144 x 36 alen (91 x 23 meter eller knapt to dekar). Skurene som stod ferdige sommeren 1819, var av billigste sort, uten grunnmur og av dårlig kvalitet – med takene frem i en spiss, så skulle båtene på vannet igjen, måtte skurene først rives. Rundt de 11 båtskurene som utgjorde Marineestablissementet i Bergen, ble der bygget et plankegjerde og et vakthus. I 1821 ble det bevilget penger til å innrede boder på skurenes loft til lagring av jollenes utstyr. Da oppdaget Bull at takene allerede var råtnet så mye at det dryppet vann ned på jollene. Pengene til loftsmagasiner ble derfor nyttet til 14 000 takstein, og først i mai 1823 var skurene ferdige til lagring av utstyret.
Utvidelse og kjøp av Koholmen
Det ble ikke gjort stort mer, før det den 10. mars 1837 ble vedtatt ved kongelig resolusjon å reise enda flere og større bygninger på Koholmen, som ledd i en utvidelse og fornyelse av flotiljen i Bergen. I forkant av dette var det innledet forhandlinger med eieren om kjøp av hele holmen. Etter langvarig diskusjon og opptil flere rettssaker, ble prisen fastsatt til 2.550 spesiedaler – en overpris av dimensjoner den gang, men skjøtet ble likevel underskrevet 13. september 1837, og dermed overtok Marinen hele Koholmen.
Ettersom årene gikk, kan man i arkivene lese om stadig korrespondanse for å få tak i mer penger til selv det aller mest nødvendgive vedlikehold. Denne strenge sparelinjen var ikke bare forbeholdt marinen, også andre forsvarsgrener led under nedprioriteringen av forsvaret oppover 1800-tallet. Først da konflikten med Sverige trappet opp sent på 1800-tallet, og man begynte å bygge moderne marinefartøyer, så som torpedobåter og panserskip, opphørte sparelinjen. Marineholmen ble nå utvidet for å kunne ta imot og ha panserskip liggende i opplag, og kaiene ble utvidet med dette mål for øye. Samtidig anla man kaianlegg til torpedobåtene, og bygget verksteder og andre nødvendige bygg for vedlikehold av fartøyene.
Stagnasjonstid - andre verdenskrig og nedleggelse
Etter første verdenskrig og gikk det atter nedover med Marineholmen, og sågar forsvaret som helhet. Få nye fartøyer ble bygget, og ikke før 1933 fikk man nye planer for utvidelser og nyanskaffelser. Fra Marineholmen ble Bergen sjøforsvarsdistrikt ledet, og det var her kontreadmiral Carsten Tank-Nielsen ledet forsvaret av 2. sjøforsvarsdistrikt (som strakte seg fra Jærens rev til Nordland fylke ) under invasjonen 9. april 1940. Dagen før hadde han, dels på eget initiativ, plassert ut de fartøyer han maktet å få mobilisert og istandsatt. Materiellet var gammelt og upålitelig, men likevel var de fleste fartøyene på post da tyske krigsskip stevnet inn Korsfjorden. Da tyske tropper inntok Bergen i morgentimene 9. april, flyttet han sitt hovedkvarter fra Marineholmen. Tyskerne brukte Marineholmen til både ubåtverksted og administrasjonsboliger, og sammen med de sivile verkstedene og ubåtbunkeren på Laksevåg utgjorde dette den tyske marinens base i Bergen.
Eksplosjonsulykken 8. mai 1940
Natt til 8. mai 1940 våknet titusenvis av bergensere til et enormt brak. Lufttrykket førte til knuste ruter over store deler av Nygårdshøyden, Møhlenpris, Kalfaret, Solheimsviken, Damsgård og Laksevåg. Det hadde tatt fyr i et mindre trebygg på Marineholmen, og tyskerne ringte brannvesenet kl 3:30 da de ikke fikk brannen under kontroll. Brannvesenet betinget seg at det ikke var fare for eksplosjon på brannstedet. Under ledelse av brannsjef Harald Sontum nærmet brannfolkene seg verkstedsbygningen der brannen var på sitt kraftigste. Da kom eksplosjonen. Sontum og seks av hans menn ble drept; ti andre såret. Flere mindre eksplosjoner gikk av. Tyskerne mistet 15 militære, mens 43 ble såret. De kom senere frem til at det var 40 dypvannsbomber som «Karl Peters» hadde fraktet med seg 9. april, som utløste katastrofen; men i utgangspunktet mistenkte de sabotasje og iverksatte en nitid kontroll av trafikken inn og ut av byen fra tidlig om morgenen 8. mai. Takstein lå knust og trær lå veltet i gatene. Flere bergensere ble arrestert, blant andre nattportieren på hotell Terminus, der tyske offiserer var innkvartert. De ble likevel satt på frifot igjen. Brannen skyldtes mest trolig at at tyske soldater hadde vært uforsiktige i omgang med eksplosiver. Eksplosjonsulykken gjorde det tydelig at Bergen lå i en krigssone, og alt dagen etter angrep britiske bombefly byen uten at flyalarmen ble utløst.
EM i turn for menn 1971
Det 9. europamesterskapet i turn for herrer ble arrangert i Madrid i Spania i 1971.
Marineholmen
Marineholmen etter 2000
I dag er Marineholmen en av Bergens større arbeidsplasser. Her finnes et bredt spekter av kunnskap, som for eksempel Høyteknologisenteret. Fagområder omfatter marinbiologi, bioteknologi, klima og miljø, IKT og petroleum. Per januar 2009 fantes nær to tusen arbeidsplasser på området, og tallet var beregnet å øke.
BMW Nazca C2
BMW Nazca C2 (eller Italdesign Nazca C2, som er det egentlige navnet) var en konseptbil bygget av italienske Bertone for den tyske bilprodusenten BMW. Modellen ble første gang presentert på bilutstillingen i Detroit, USA i 1993.
Kun to eksemplarer ble bygget, begge utstyrt med en 5,0-liters V12-motor med en effekt på 350 hk. Bilen deltok i videospillet Need For Speed II.
Marineholmen
Marineholmen etter 2000
Det er Høyteknologisenteret AS som står bak utviklingen og driften av Marineholmen.
Lars Løkke Rasmussen
Lars Løkke Rasmussen (født 1964) er en dansk politiker. Han er Danmarks utenriksminister og leder i partiet Moderaterne. Han har tidligere vært Danmarks statsminister i to perioder, da som representant for Venstre.
Han er utdannet jurist og ble første gang valgt inn i Folketinget i 1994. Han ble i 1998 nestformann i det liberale partiet Venstre og samme år amtsborgermester i Frederiksborg amt. Han var innenriks- og helseminister i Anders Fogh Rasmussens første og andre regjering fra 2001 til 2007, og i november 2007 ble han utnevnt til finansminister i Anders Fogh Rasmussens tredje regjering.
I april 2009 tok han over som statsminister, da Anders Fogh Rasmussen trakk seg i påvente av å tiltre som NATOs generalsekretær. Lars Løkke Rasmussen var statsminister frem til oktober 2011 og på nytt fra juni 2015 til juni 2019. Han var formann i Venstre fra mai 2009 til han trakk seg i august 2019.
Rasmussen meldte seg ut av Venstre 1. januar 2021. I 2021 dannet han et nytt parti, Moderaterne, som ved folketingsvalget året etter kom inn med 16 representanter. De ønsket å bidra til en regjering bestående av både høyre- og venstresiden i dansk politikk. Moderaterne, Venstre og Socialdemokratiet dannet så regjering.
Minister
Siden VK-regjeringen kom til i 2001, har Lars Løkke Rasmussen vært sentralt plassert i forhandlingene om regjeringens store politiske reformer. Som «Indenrigs- og Sundhedsminister» stod Lars Løkke Rasmussen i spissen for en rekke reformer av den offentlige sektor i Danmark, bl.a. Kommunal- og Strukturreformen, «Det Udvidede Frie Sygehusvalg» og Udligningsreformen. Under den internasjonale finanskrisen har Rasmussen som finansminister blant annet ledet forhandlingene om en bankpakke til den danske banksektor av januar 2009, en kredittpakke og en skattereform.
«Løkkeposen»
I 2002 stod Lars Løkke Rasmussen i spissen for forhandlingene om ekstra midler til mer aktivitet på sykehusområdet. Formålet var å redusere ventetidene på behandling på sykehusene. Siden 2002 har regjeringen avsatt midler til en statlig aktivitetspulje på sykehusområdet. Puljen ble i den offentlige debatt døpt «Løkkeposen».
«Det udvidede frie sygehusvalg» 2002 og 2007
Rasmussen forhandlet i 2002 avtalen om «Det Udvidede Frie Sygehusvalg» på plass med Venstre, Konservative, Dansk Folkeparti og Socialdemokratiet. Da dette ble innført i 2002 fikk pasienter rett til behandling i det private etter to måneders ventetid. Rasmussen stod bak endringen av ordningen i 2007 som betyr at pasienter allerede kan benytte seg av det utvidede frie sykehusvalg efter en måneds ventetid på et offentlig sykehus.
Kommunalreformen 2007
Lars Løkke Rasmussen var sjefsarkitekt bak den kommunale strukturreform, en reform hvis formål det var «at skabe et nyt Danmark, hvor en stærk og fremtidssikret offentlig sektor løser opgaverne med høj kvalitet og så tæt på borgerne som muligt. Borgerne i Danmark skal opleve en endnu bedre og mere sammenhængende offentlig service.»
Reformen betydde at landets 271 kommuner gjennom sammenslåinger ble redusert til 98 kommuner. Samtidig ble de 14 amter nedlagt og erstattet med fem regioner. Hovedparten av de gamle amtenes oppgaver ble i forbindelse med reformen flyttet til de nye store kommuner. De nye regioner ivaretar i dag primært sykehusvesenet og den regionale offentlige transport.
De nye kommunal- og regiongrenser trådte i kraft den 1. januar 2007.
Bilagsproblemer
Våren 2008 ble Rasmussen i stigende grad kritisert for både som amtsborgermester og siden som minister i flere tilfeller å ha latt det offentlige dekke utgifter han burde ha dekket av egne midler, f.eks. for restaurantbesøk, sigaretter, taxiturer og hotellopphold. Gjennomgang av bilag førte til, at han betalte noen beløp tilbake eller donerte dem til gode formål. I mai 2008 hevdet TV2 Nyhederne, at Rasmussen i sin tid som innenriks- og helseminister hadde latt sitt ministerium betale for hotellovernatting i København i forbindelse med at han hadde vært på Paul McCartney-konsert i Horsens i 2004. I mai 2008 skrev Ekstra Bladet, at Rasmussen overnattet på hotell på Vesterbrogade (København) under navnet Jensen.
Skattereformen 2009
I februar 2009 var Rasmussen hovedforhandler av den politiske avtale bak skattereformen «Forårspakke 2.0 – Vækst, klima og lavere skat». Reformen var en konkret utforming av VK-regjeringens ambisjon om å senke skatten på arbeid og heve skatten på forurensning. Reformen betydde blant annet at «mellemskatten» ble avskaffet, at bunnskatten ble satt ned og at inntektsgrensen for toppskatt blev hevet. Reformen inneholdt den største senking av marginalskatten siden inntektsskatten ble innført i 1903.
Statsminister
Den 4. april 2009 ble Anders Fogh Rasmussen utpekt som ny generalsekretær for NATO med virkning fra 1. august 2009. I umiddelbar forlengelse av dette ble Lars Løkke Rasmussen foreslått som ny statsminister av den avtroppende Anders Fogh Rasmussen, og han ble så offisielt gitt regjeringsoppdraget av dronning Margrethe II.
Om enn det fra de danske opposisjonspartier ble framsatt sterke ønsker om et valg i forbindelse med Anders Fogh Rasmussens avgang, ble dette ikke imøtekommet fra den da sittende regjering, hvilket det heller ikke er noe lovgivningsmessig krav om. Flere tidligere statsministerskifter har heller ikke utløst valg.
Etter folketingsvalget i 2015 ble Løkke-Rasmussen statsminister på nytt fra 28. juni 2015, først med en ren Venstreregjering til 28. november 2016, Lars Løkke Rasmussens andre regjering, deretter med Lars Løkke Rasmussens tredje regjering der også partiene Liberal Alliance og Det Konservative Folkeparti var med. Etter folketingsvalget i 2019 gikk regjeringen av og ble avløst av Mette Frederiksens regjering.
Nytt parti
Rasmussen meldte seg ut av Venstre 1. januar 2021 og ble partiløs politiker (dansk løsgænger) i Folketinget. Den 19. mai 2022 dannet han en ny folketingsgruppe for partiet Moderaterne, som ble offisielt stiftet 5. juni 2022 og som Rasmussen ble valgt til leder for.
Familie
Lars Løkke Rasmussen er gift med færøyingen Sólrun Jákupsdóttir Petersen, datter av overlege Jákup Petersen og gymnaslærer Bergljót av Skarði. Mormoren og morfaren var Sigrið av Skarði og Sigurð Joensen. Sólrun og Lars Løkke Rasmussen traff hverandre mens hun studerte medisin, og de har vært et par siden 1989. De giftet seg i 1998. Hun utdannet seg senere til lærer. Hun var medlem av Græsted-Gilleleje kommunestyre 1998–2006 og Gribskov kommunestyre 2009–2012 for Venstre.
Utmerkelser
Lars Løkke Rasmussen ble i 2003 utnevnt til kommandør av Dannebrogordenen. Han er også tildelt den greske Føniksordenen.
Slotsholmen
Slotsholmen er en øy i havnebassenget i det sentrale København. Slotsholmen består for en stor del av kunstig oppfylling og den ligger på eller utenfor den tidligere kystlinjen.
Slotsholmen har siden middelalderen vært hjemsted for Danmarks sentraladministrasjon og er det stadig med Christiansborg, som inneholder Folketinget, en rekke sentrale ministerier som Statsministeriet og Finansministeriet; Kancellibygningen («Den Røde Bygning») samt Højesteret.
I tillegg huser Slotsholmen bl.a. Børsen, Christian IVs tøyhus med Tøjhusmuseet, Det Kongelige Bibliotek med Den Sorte Diamant, Rigsarkivet, Christiansborg slottskirke, Thorvaldsens Museum, Teatermuseet, Dansk Jødisk Museum, Christian IVs bryggerhus med Kongernes Lapidarium og Staldmestergården.
Lorenz Nieberl
Nieberl ble olympisk mester i bobsleigh to ganger under Vinter-OL 1952 i Oslo. Han var med på de tyske lagene som vant både toer- og firerbob.
Nieberl ble verdensmester i bobsleigh i både toer- og firerbob i 1951.
Erligangkulturen
Erligangkulturen 二里岡文化 (1600 – 1400 f.Kr.) er et uttrykk benyttet av arkeologer for å betegne en arkeologisk bronsealder kultur i Kina. Det primære funnstedet for denne kulturen har gitt den dets navn, nemlig Erligang, rett utenfor den moderne byen Zhengzhou i provinsen Henan. Funnene ble gjort i 1951.
Mange kinesiske arkeologer mener at Zhengzhou var stedet for en gammel Shang-hovedstad, og setter dermed likhetstegn mellom Erligangkulturen og Shang-dynastiets aller tidligste fase. De fleste vestlige arkeologer har ikke tatt til seg dette synspunkt, ettersom det til forskjell fra hva gjelderdet senere Anyang-bosettingen, ikke er blitt funnet noen skriftlige kilder som kan knytte de arkeologiske funnene til gammel kinesisk historieskrivning.
Byen var omringet av en stor mur som var på nesten 7 kms lende hele veien rundt. Store verksteder lå utenfor bymurene, blant annet et som arbeidet med bein, et pottemakerverksted of to bronsekarverksteder.
Ettersom den moderne bybebyggelsen overlapper Erligangbyen, er det meget begrenset hva som er mulig av arkeolgiske utgravninger, og det må uansett påregnes at særlig den mer moderne byggevirksomhet har ført til at meget arkeologisk interessant materiale ikke lenger er der. Derfor er det meste man vet om Erligangkulturen kunnskap man har erhvervet fra helt andre funnsteder.
Erligang-kulturen var sentrert rundt et parti av Den gule flods lavere løp. Erligang var den første arkeologiske kultur i Kina der det ble benyttet støpeformer for store bronsekar. På et tidlig tidspunkt eksanderte kulturen raskt og kraftig, og nådde helt ned til Yangtzeelven, noe som bevitnes av et meget stort funnsted ved Panlongcheng i Hubei. Ettersom Zhengzhou ikke hadde lokal tilgang på bronsemetaller var fjernere steder som Panlongcheng brnyttet for å sikre denne ressursen.
Kulturen sank gradvis sammen etter sin «gullalder». Erligangkulturen var påvirket av Erlitoukulturen, noe man kan se av bronsearbeidene.
Washington County (Nebraska)
Washington County er et fylke i den amerikanske delstaten Nebraska. Det ligger øst i staten og det grenser mot Burt County i nord, Douglas County i sør og mot Dodge County i vest. Det har også grense mot delstaten Iowa i øst.
Washington Countys totale areal er 1,020 km² hvorav 8 km² er vann. I 2000 hadde fylket 18,780 innbyggere og administrasjonssenteret ligger i byen Blair. Ved samme by ligger Fort Calhoun kjernekraftverk.
Fylket ble grunnlagt i 1854 og er oppkalt etter USAs første president, George Washington.
Jochem Uytdehaage
Jochem Simon Uytdehaage (født 9. juli 1976 i Utrecht) er en nederlandsk skøyteløper.
Han vant to gullmedaljer og en sølvmedalje under hurtigløpskonkurransene i Vinter-OL 2002 i skøytehallen Utah Olympic Oval i Salt Lake City. Han vant allround-VM i 2002, og har blitt europamester to ganger (2002 og 2005). Under OL i Salt Lake City i 2002 gikk Uytdehaage som den første i verden 10,000 meter på under 13 minutter (12.58,92), og satte i samme OL også verdensrekord på 5,000 meter med 6.14,66. Samme år ble han tildelt Oscarstatuetten.
Uytdehaage lå på toppen av Adelskalenderen fra mars 2001 til november 2005, da han ble passert av amerikaneren Chad Hedrick.
Norgesmesterskapet i fotball for menn 1914
Norgesmesterskapet i fotball for menn 1914 ble vunnet av Frigg etter finaleseier 4-2 over Lyn, Gjøvik, den 11. oktober. Målscorere for Frigg var Torkel Trædal, som scoret i det 36. og i det 50. minutt, Einar Hansen, som scoret i det 51. minutt, og Sigurd Rasmussen, som scoret i det 55. minutt. For Gjøvik-Lyn scoret Einar Grønnerud i det 10. minutt og Martin Grimsby i det 30 minutt.
10 000 tilskuere overvar kampen som ble spilt på Frogner stadion i Kristiania. Dommer var Daniel Eie, Lyn. Dette var første gang Frigg vant et norgesmesterskap.
Friggs vinnerlag: Arne Wendelborg,  Yngvar Kopsland, Thorleif Limseth, Thorbjørn Damgaard, Sigurd Rasmussen, Ragnvald Smedvik, Einar Hansen, David Andersen, Torkel Trædal, Rolf Nestor og Trygve Smith
Lyn Gjøviks lag: Haug, Jørgen Bredesen, Hans Bjørn, Martin Bredesen, Einar Grønnerud, Harald Mohn, Martin Grimsby, Ellef Mohn, Ole Grimsby, Hans Lingjerde og Martin Olsen
Levi
Levi (hebraisk:, «Sammenføyning») var i henhold Første Mosebok i den hebraiske Bibelen (det gamle testamente) den tredje sønnen til patriarken Jakob og Lea, og grunnlegger av den israelittiske stammen Levis stamme, «levittene».
Bestemte religiøse og politiske funksjoner var reservert for levittene, og de tidligste kildene av Tora, Jahveisten og Elohisten, synes å behandle begrepet Levi som et ord som rett og slett betydde «prest»; bibelforskere har derfor mistenkt at «Levi» var opprinnelig et generelt begrep for en prest og hadde ingen forbindelse til slekt, og det var kun senere, eksempelvis i den prestelige kilde og «Moses' velsignelse», at eksistensen av en stamme ved navn Levi ble antatt som en opphavsmyte for å forklare opprinnelsen til prestekasten.
Opprinnelse
Tora foreslår at navnet Levi viser til Leas håp for at Jakob vil forbinde seg med henne, således antyder en avledning fra yillaweh, i betydning at han vil forbinde seg, men bibelforskere har foreslått et helt annen opprinnelse til navnet. Forskerne mistenker at det rett og slett betyr prest, enten som et lånord fra minaeske lawi'u (i oldtidsriket Ma'in i Jemen), i betydningen prest, eller ved å referere til det folket som ble knyttet sammen til (sammenføyd) til Paktens ark. En annen mulighet er at levittene hadde sin opprinnelse som innvandrende folk, og at navnet indikerer at de knyttet seg til og slo seg sammen israelittene generelt, eller som de tidlige israelittiske presteskapet i særdeleshet.
Levi og Jakobs velsignelse
Da deres søster Dina ble voldtatt, gikk Levi og Simeon til det skritt å drepe alle menn i byen Sikem, stjele med seg byens rikdommer, buskap, kvinner og barn, men fortellingen nevner også at brødrene hadde tidligere bedratt byen ved å gå med på at gjerningsmannen skulle kunne gifte seg med henne om alle lot seg omskjære, hvilket de gikk med på. Da Jakob hørte om ugjerningen ble han fortvilet: «Dere har ført ulykke over meg. Dere har gjort meg forhatt hos dem som bor i landet, hos kanaaneerne og perisittene. Jeg har bare noen få menn. Samler de seg mot meg, slår de meg, og jeg og mitt hus blir utryddet.» Simeon og Levi svarte uten forsoning: «Skulle han få behandle søsteren vår som en hore?»
I kapittelet «Jakobs velsignelse» i Første Mosebok hvor Jakob velsigner alle sine sønner, gir han en forbannelse over Simons og Levis slekter: Våpnene deres er redskap for vold, i sinne drepte de menn, og deres raseri er voldsomt, og av den grunn vil han spre dem ut over Israel. Det er åpenbart straffen for ugjerningen ved Sikem. Bibelforskere har datert «Jakobs velsignelse» til en periode mellom kun et og to århundrer før det babylonske fangenskap, og således har en del bibelforskere betraktet denne forbannelsen og fortellingen om Dina som en etiologisk fiksjon for å forklare skjebnene til stammene til Simeon og Levi. Den enklere forklaringen er at årsaken til at levittene var spredt var at presteskapet opprinnelig var åpen for enhver stamme, men gradvis ble sett på som en særskilt stamme i seg selv, eksempelvis at de religiøse posisjonene ble forbeholdt bestemte familier, levittene.
Levis familie
I Første Mosebok er Levi beskrevet som far til tre sønner — Gersjon, Kehat og Merari. En tilsvarende genealogi (avstamning) er gitt i Andre Mosebok hvor det er lagt til at blant Kehats sønner var det en — Amram — som giftet seg med en kvinne ved navn Jokebed som også var hans tante, eller nært beslektet med hans far, og de var de biologiske foreldrene til Moses, Aron og Mirjam. Skjønt en del greske og latinske manuskripter av Tora hevder at Jokebed var Amrams kusine av hans far, men den masoretiske bibelteksten hevder at hun var hans fars søster, og greske Septuaginta nevner at hun var en av hans fars søstre. Den masoretiske tekstens versjon av Levis slekt antyder således (men uttrykker det ikke) at Levi også hadde en datter (Jokebed) og Septuaginta antyder ytterligere døtre. Navnene på Levis sønner, og muligens en datter, er tolket i den klassiske rabbinske litteraturen som refleksjoner av deres framtidige skjebne. I en del apokryfe tekster som Levis testamente og Boken om Jubelårene er Levis hustru og hans barns mor navngitt som Milka, en datter av en Aram.
I slektslisten i Andre Mosebok nevnes det at Levi levde til han ble 137 år. Gersjons sønner var Libni og Sjimi; Kehats sønner var Amram, Jishar, Hebron og Ussiel. Kehat levde til han ble 133 år. Meraris sønner var Mahli og Musji.
Bibelforskernes tilskriver genealogien til den hypotetiske Generasjonens bok, et dokument som har sin opprinnelse fra en tilsvarende religiøs-politisk gruppe og datert til den prestelige kilde. I henhold til en del bibelforskere er Toras genealogi for Levis etterkommere en etiologisk myte som reflekterer det faktum at de var fire ulike grupper innenfor levittene: gersjonittene, kehatittene, merarittene, aronittene. Aron, den eponymiske stamfaren til aronittene kunne bli framstilt som en bror av Gersjon, Kehat og Merari da fortellingen om Moses' fødsel (bror av Aron), som tekstforskerne tilskriver den tidligere elohistiske kilde, nevner kun at begge hans forledre levitter (uten å identifisere deres navn). En del bibelforskere har mistenkt at den elohistiske redegjørelsen tilbyr både matrilineær og patrilineær avstamning fra levittene for å kunne øke Moses' religiøse tyngde.
Eksterne lenker
Levita Levit Levi (pleme) Léviták Levi (pleme) Mga Lebita லேவி கோத்திரம் เผ่าเลวี Левіти
Nordiska Kompaniet
AB Nordiska Kompaniet (NK) er et selskap som eies av Hufvudstaden AB. Selskapet eier varemerket NK og de to varehusene på Hamngatan i Stockholm og Östra Hamngatan i Göteborg.
Historikk
Nordiska Kompaniet ble etablert i 1902 ved at de to største detaljhandelselskapene i Stockholm, K.M. Lundberg og Joseph Leja, slo seg sammen. Initiativtageren til sammenslåingen var Josef Sachs, hovedeier og sjef for Joseph Leja.
Stockholm
Den 22. september 1915 åpnet det store varehuset på Hamngatan i Stockholm, på stedet hvor det Sparreska pallasset stod tidligere. Den første varehusdirektøren var Joseph Sachs. Arkitekt var Ferdinand Boberg samt ingeniør Josef Norén. NK-huset ble i likhet med mange andre eiendommer i Stockholms sentrale deler konstruert og bygget av selskapet Kreuger & Toll. NK-huset kom senere til å få Sveriges første rulletrapp. Eierselskapet Hufvudstaden AB ble etablert i 1915 av Ivar Kreuger.
Göteborg
Varehuset i Göteborg ble opprinnelig etablert i 1864 av kjøpmannen Ferdinand Lundquist da han åpnet sitt varehus Ferd. Lundquist & Co. Varehuset ble kjøpt av Nordiska Kompaniet i 1971 og byttet deretter navn til NK.
Driftsform
Nordiska Kompaniet eier eiendomsmassen, men leier ut til frittstående detaljister. Varehuset i Stockholm har årlig 12 millioner besøkende. I Göteborg anslår man antallet kunder til omtrent 3 millioner. Tilsammen har begge varehusene over 1 200 ansatte.
Mia (TV-serie)
Mia er en norsk komiserie med Mia Gundersen som gikk på NRK1 i 2003. Serien handlet om Mia (Mia Gundersen), en kynisk, selvsikker showartist med stjernenykker, som kjempet mot rynkene, dårlige kritikker og sin egen masete mor. I første episode sto hun foran en ny premiere på sitt one-woman-show.
Nordiska Kompaniet
Logo
NKs logo ble designet av David Blomberg og er uforandret siden 1902. Som et markedsføringstiltak ble logoen kombinert med en stor urtavle og plassert på Telefontårnet ved Brunkebergstorg i 1939. Telefontårnet ble revet i 1953, og klokken ble flyttet til den nåværende plassen på taket av NK i Stockholm.
Mia (TV-serie)
Serien ble slaktet av en samlet presse. VGs Stein Østbø gav det terningkast en. Aftenpostens Per Haddal skrev «...uventet tynn og blek», mens Dagsavisens kulturredaktør, Brita Møystad Engseth skrev «...selv ikke nasjonens favorittblondine (for anledningen brunette) klarte å få liv i denne bleke situasjonskomedien hvor replikkene falt som melsekker og timingen fikk sirup til å virke hurtig».
Serien ble i snitt sett av 420 000. Premieren ble sett av såpass mange som 692 000 seere og hadde en markedsandel på 51,4 %, men etter det falt mange fra. Siste episode ble sett av 332 000.
Nordiska Kompaniet
Annet
NK har i ulike perioder også hatt filialer utenfor Sverige, blant annet i St. Petersburg (1908–17), Moskva (1913–17) og i Buenos Aires (1920–34). NK-varuhus ble åpnet også andre steder i Sverige: Farsta (1960), Malmö (1963; idag Hansacompagniet) og Täby (1974). Disse ble lagt ned på 1980-tallet.
Fram til slutten av 1960-tallet hadde NK stor betydning for svensk kunstindustri og svenske kunsthåndverkere gjennom utstillinger hvor det var mulig å vise fram nyheter innen glass, keramikk, sølv samt møbler og innredninger fra Nordiska Kompaniets verksteder i Nyköping.
På midten av 1960-tallet ble NK-huset i Stockholm bygget om og en ny inngang ble laget av arkitekt Hans Asplund. På denne plassen sto Stockholms første elektrisitetsverk, Brunkebergsverket, bygd etter tegninger av Ferdinand Boberg, samme arkitekt som stod bak NKs hovedbygg.
NK var først i verden med flatpakkede møbler. NK var også først med et eget kredittkort, dette var før Diners Clubs kort som anses å være verdens første kredittkort som ikke var knyttet til noen spesifikt varehus eller butikk.
Den 10. september 2003 ble Sveriges daværende utenriksminister Anna Lindh drept på NK i Stockholm.
Ludovic Capelle
Ludovic Capelle (født 27. februar 1976 i Namur, Belgia) er en tidligere profesjonell belgisk landeveissyklist. Han var profesjonell fra 1998 til 2006. Årene 2003 til 2005 var hans fremste år, med seirer i Scheldeprijs Vlaanderen (2003), Dwars door Vlaanderen (2004) og GP d'Isbergues (2004). I 2005 ble han utestengt i 18 måneder for bruk av EPO.
Bill France
William «Bill» Henry Getty France sr., kallenavn «Big Bill», (født 26. september 1909, død 7. juni 1992) var stifteren av den amerikanske racingorganisasjonen NASCAR.
Bakgrunn
France var kjent med historien til Daytona Beachs fartsrekorder da han flyttet til Daytona i 1935 med familien for å unngå den store depresjonen. Da han forlot Washington D.C. hadde han mindre enn 100 amerikanske dollar i lommen, og åpnet et bilverksted i Daytona.
Racingkarriere fører til arrangørkarriere
Løpet ble en fiasko, men Haugdahl og France fikk overbevist Daytona Beach Elks Club om å arrangere nok et løp i 1937. Dette løpet ble mer vellykket, men tapte fortsatt penger, og Haugdahl arrangerte ikke flere løp.
I 1938 tok France over jobben med drift av banen. Dette året ble det arrangert to løp, i juli, hvor Danny Murphy kom på førsteplass foran France, og på høysten, da France vant foran Lloyd Moody og Pig Ridings.
I 1939 ble det arrangert tre løp, og samme antall ble arrangert i 1940. I mars kom France på fjerdeplass, mens han vant i juli og kom på sjetteplass i september.
France var opptatt med planlegging av løp i 1942 da japanerne bombet Pearl Harbor, og alle løp ble stoppet frem til 1946.
Stiftelsen av NASCAR
France hadde sett at arrangørene hadde et behov for mer organisering. Førerne led ofte av skruppelløse arrangører som stakk av med pengene før løpene var over og førerne fikk betalt. Den 14. desember 1947 gikk France inn i diskusjoner med en rekke førere og arrangører på Ebony Bar i Streamline Hotel på Daytona Beach, og dette endte med stifelsen av NASCAR den 21. februar 1948.
I 1953 skjønte France at det var på tide med en permanent bane å arrangere løp på, da publikumstallet steg kraftig. Den 4. april 1953 foreslo France en ny bane, kalt Daytona International Speedway. Den nye banen ble påbegynt i 1956, og i 1959 ble løpet Daytona 500 arrangert. Siden den gang har dette vært det første løpet i NASCAR-mesterskapet.
Senere bygget France også Talladega Superspeedway, som åpnet i 1969.
France satt som styreleder i NASCAR. R.J. Reynolds ble hovedsponsor i 1970, og serien endret navn fra Grand National til Winston Cup. Reynolds overbeviste France om å droppe alle jordbaner i 1972, en endring som symboliserer den «moderne era» i sporten. Deretter trakk Big Bill seg fra stillingen som styreleder, og ga den til sønnen, Bill France jr. Big Bill hadde kontor i NASCARs hovedkvarter frem til sent på 1980-tallet.
Høyfjellskommisjonen
Høyfjellskommisjonen var en dømmende kommisjon, en særdomstol, som skulle fastsette grensene mellom privat eiendom og statens grunn i fjellet. Den ble opprettet med hjemmel i lov av 8. august 1908 nr. 6. Anke over kommisjonens kjennelser og dommer gikk direkte til Norges Høyesterett. Administrativt var den knyttet til 2. sivilkontor i Justisdepartementet. Kommisjonen hadde fem medlemmer, hvorav en fast ansatt jurist som formann. En av dommerstillingene var forbeholdt en særlig kyndig person fra det feltet som ble behandlet.
Et tilsvarende arbeid ble utført av Utmarkskommisjonen for Troms og Nordland 1885-2004 og Finnmarkskommisjonen fra 2019.
Mandat
Mandatet var ved kjennelse å fastsette grensene mellom statens grunn og tilgrensende grunn og avsi dom i saker mellom det offentlige og enhver som måtte gjøre krav på eiendomsrett, bruksrett eller andre rettigheter til grunnen (lov 8. august 1908 nr. 6 § 2a-b). Høyfjellskommisjonen arbeidet felt for felt. Den fikk seg tildelt felt av Justisdepartementet, men som regel etter forslag fra kommisjonen selv.
Slaveri i USA
Historien til slaveri i USA begynte kort tid etter at europeere først slo seg ned i det som i 1776 ville bli Amerikas forente stater. Praksisen tok slutt i 1863–65 med Abraham Lincolns Emansipasjonserklæring. Den endte med innføringen av det trettende grunnlovstillegget i 1865.